Diari Oficial de la Generalitat Valenciana


Sumari del DOGV 8231, del 09-02-2018 (2018/1141)

Extracte de la Resolució de 20 de desembre de 2017, de la vicerectora d'Estudis de Grau i Política Lingüística, per la qual es convoquen i s'estableixen les bases reguladores de les borses de viatge per a activitats de voluntariat en projectes de cooperació al desenvolupament per a estudiants de la Universitat de València, curs 2017-2018.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8231

Data del DOGV
:   09-02-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/1141


Data del document
:   20-12-2017

Organisme emissor
:   Universitat de València

Tipus de document
:   Extracte

Descriptors 

:   * universitat
    * ajuda pública

Extracte de la Resolució de 20 de desembre de 2017, de la vicerectora d'Estudis de Grau i Política Lingüística, per la qual es convoquen i s'estableixen les bases reguladores de les borses de viatge per a activitats de voluntariat en projectes de cooperació al desenvolupament per a estudiants de la Universitat de València, curs 2017-2018. [2018/1141]  
BDNS (identif.): 385177.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions (http://www.pap.minhap.gob.es/bdnstrans).  
  
Primer. Beneficiaris  
Els destinataris d'aquestes borses són estudiants matriculats en centres propis de la Universitat de València en el curs 2017-2018, en estudis conduents a l'obtenció dels títols oficials de grau i màster.  
  
  
Segon. Objecte  
L'objecte d'aquesta convocatòria és concedir ajudes econòmiques per cobrir despeses de desplaçament i allotjament, destinades a facilitar la participació dels estudiants de la Universitat de València en activitats de cooperació, solidaritat i educació al desenvolupament, que es realitzen en col·laboració amb una ONGD en projectes que es desenvolupen a països estructuralment empobrits.  
  
Tercer. Bases reguladores  
Les bases íntegres es poden consultar en el web http://links.uv.es/ajudes/borses\_voluntariat i a la Base de Dades Nacional de Subvencions, a través del web http://www.pap.minhap.gob.es/bdnstrans/es/index.  
  
Quart. Quantia  
El pressupost total màxim autoritzat per a aquesta convocatòria ascendeix a 34.000 €.  
La dotació econòmica individual és variable segons del país de destinació.  
  
Cinqué. Termini de presentació de sol·licituds  
El termini de presentació de la sol·licitud s'obre el 2 de juliol de 2018 i s'acaba a les 14.00 hores del 5 d'octubre de 2018.  
  
Sisé. Altres dades  
Les sol·licituds es presenten a través de la seu electrònica de la Universitat de València, Entreu, https//entreu.uv.es.  
  
València, 20 de desembre de 2017.- El rector, p. d. (DOGV 27.01.2017), la vicerectora d'Estudis de Grau i Política Lingüística: Isabel Vázquez Navarro.